b'\n_START_ARTICLE_\nRobert Kerr (kirjailija)\n_START_PARAGRAPH_\nRobert Kerr (1755 Roxburghshire \xe2\x80\x93 11. lokakuuta 1813) oli skotlantilainen kirjailija, joka kirjoitti ja k\xc3\xa4\xc3\xa4nsi useita tieteellisi\xc3\xa4 teoksia._NEWLINE_Kerrin is\xc3\xa4 oli jalokivikauppias James Kerr. Kerr opiskeli l\xc3\xa4\xc3\xa4ketiedett\xc3\xa4 Edinburghin yliopistossa ja toimi kirurgina Edinburgh Foundling Hospitalissa. H\xc3\xa4n k\xc3\xa4\xc3\xa4nsi useita tieteellisi\xc3\xa4 teoksia englanninkielelle, kuten Antoine Lavoisierin Trait\xc3\xa9e El\xc3\xa9mentaire de Chimie vuonna 1789. Vuonna 1792 h\xc3\xa4n julkaisi kaksiosaisen k\xc3\xa4\xc3\xa4nn\xc3\xb6ksen The Animal Kingdom Linn\xc3\xa9n neliosaisesta Systema Naturaesta. H\xc3\xa4n ei koskaan julkaissut sarjan kahta j\xc3\xa4lkimm\xc3\xa4ist\xc3\xa4 osaa._NEWLINE_Vuonna 1794 Kerr luopui kirurgin praktiikastaan ja perusti paperitehtaan Berwickshireen. Yritys ep\xc3\xa4onnistui ja h\xc3\xa4n ryhtyi j\xc3\xa4lleen kirjoittamaan hengenpitimikseen vuonna 1809. H\xc3\xa4n julkaisi useita pienempi\xc3\xa4 t\xc3\xb6it\xc3\xa4, kuten General View of the Agriculture of Berwickshire. H\xc3\xa4nen viimeinen k\xc3\xa4\xc3\xa4nn\xc3\xb6ksens\xc3\xa4 oli Georges Cuvierin Recherches sur les ossements fossiles de quadrupedes. Teos julkaistiin postuumisti nimell\xc3\xa4 Essays on the Theory of the Earth._NEWLINE_H\xc3\xa4nen muita t\xc3\xb6it\xc3\xa4\xc3\xa4n ovat muun muassa j\xc3\xa4rk\xc3\xa4lem\xc3\xa4inen 18-osainen A General History and Collection of Voyages and Travels, jonka h\xc3\xa4n aloitti 1811 ja jonka viimeiset osat julkaistiin postuumisti 1820-luvulla. Kerrill\xc3\xa4 oli kolme lasta, poika ja kaksi tyt\xc3\xa4rt\xc3\xa4._NEWLINE_Teoksessaan The Animal Kingdom Kerr nimesi useita el\xc3\xa4insukuja ja -lajeja, muun muassa kettukusun (Trichosurus vulpecula) ja neitokakadun (Nymphicus hollandicus).'